
          Nicolae ROBU
REFERAT

pentru modificarea HCL nr.342/18.06.2013 privind aprobarea contractării unei finanţări rambursabile externe în valoare de maxim 35.000.000

de euro sau echivalent în lei

Prin Hotărârea Consiliului Local nr. 342/18.06.2013 s-a aprobat contractarea unei finanţări rambursabile externe de la International Finance Corporation (IFC) în valoare de maxim 35.000.000 euro sau echivalent în lei, pentru finanţarea integrală/parţială/cofinanţarea şi/sau prefinanţarea a 21 de obiective de investiţii publice de interes local, care beneficiază de finanţare europeană.
Ulterior datei aprobării HCL nr.342/2013, s-au semnat contractele de finanţare din fonduri europene nerambursabile şi pentru următoarele proiecte:

· Extindere reţea troleibuz Ghiroda (Accesibilizarea zonei prin extinderea reţelei de troleibuze Timişoara Ghiroda
· Sprijinirea investiţiilor în eficienţa energetică a blocurilor de locuinţe din Municipiul Timişoara, pentru familii cu un venit mediu lunar sub 500 euro/lună
· Sprijinirea investiţiilor în eficienţa energetică a blocurilor de locuinţe din Municipiul Timişoara, pentru familii cu un venit mediu lunar sub 350 euro/lună
Având în vedere necesitatea de a asigura resursele financiare pentru demararea acestor proiecte, 
PROPUNEM:

1. Modificarea art. 3 din HCL nr.342/18.06.2013, care va avea următorul cuprins:
“Contractarea finanţării rambursabile prevăzute la art. 1 se face pentru finanţarea integrală sau parţială, cofinantarea si/sau prefinantarea obiectivelor de investiţii publice de interes local prevăzute în Anexa nr. 1 şi Anexa nr. 2”, fără a depăşi valoarea exactă a finanţării  rambursabile externe de la International Finance Corporation (IFC) în valoare de maxim 35.000.000 euro sau echivalent în lei. 

2.  Modificarea art. 8 din HCL nr.342/18.06.2013, care va avea următorul cuprins:

“Anexa nr. 1 şi Anexa nr.2 fac parte integrantă din prezenta Hotărâre”, fără a depăşi valoarea exactă a finanţării  rambursabile externe de la International Finance Corporation (IFC) în valoare de maxim 35.000.000 euro sau echivalent în lei. 
3.  Celelalte prevederi ale HCL nr.342/18.06.2013 rămân neschimbate.

